M'han entrat a casa. Em penso que pot haver sigut l'Hector Moya.
És la Glory Days. Està morta.
No soc un assassí. No vaig ser jo.
El poble contra Julian La Cosse.
La Fiscalia s'oposa a una fiança en aquest cas.
De moment, l'acusat continuarà pres.
- Julian, tranquil. Tot anirà bé. - No!
Has de dir a en David que no vull que em vingui a veure.
- No, Julian... - Promet-m'ho.
- Què li va passar a la Glory? - No ho sé.
Va dir que si t'assabentaves que seguia aquí, es descobriria tot.
L'Hector Moya compleix perpètua a Victorville.
Devia estar fet una fera amb qui el va delatar.
Hi ha una connexió entre la Glory Days i l'Hector Moya, i l'hem de trobar.
Mireu aquest home.
- L'està seguint. - Sí.
- La pregunta és... - Qui és l'home del barret?
Si no t'ho menges tu, m'ho menjo jo. Fes-me lloc.
SIS MESOS DESPRÉS
Llest! Llet sencera i sense sucre.
Saps just com m'agrada.
El següent pas serà dur-te una muda al meu armari.
Però això no pot ser, no?
Continua així i potser et deixo que tinguis un raspall al bany.
Què fas a la nit?
Ja ho sé, dues nits seguides...
Quin escàndol, però tinc una reserva al Saffy's i he pensat que...
Que temptador, però haurà de ser a la pròxima. He quedat a fer un beure.
Amb els de la feina?
No.
No et facis mala sang. Només és una cita.
- Vam dir que això seria relaxat. - D'acord.
Me n'he d'anar corrents. En Suarez ha estat tot el matí trucant-me.
Aquesta nit ha sigut divertida. Tanca amb clau quan surtis.
Dona'ls una bona lliçó, Andy.
Això sempre.
La segona vegada de la setmana. Tranquil, no soc chismoso.
Confidencialitat advocat-xòfer.
Perquè hi consti, la Srta. Freemann i jo només som bons amics, Eddie. D'acord?
El que vostè digui, Sr. Haller.
Tant de bo tingués jo una amiga així.
Tinc vista a les 9:15. Si sortim ja, evitarem el trànsit de la 110.
- Bon dia. - Hola, Izzy.
Avui vaig directe al jutjat i m'he deixat les preguntes del testimoni a la taula.
Les tens al correu
i el secretari en té una còpia, la pots recollir allà.
Ets una salvavides. Qui necessita la Lorna?
Jo, ja t'ho dic. Encara estic aprenent com funciona tot.
De fet, et puc fer una pregunta?
Si per al judici d'en La Cosse falten tres mesos, per què cites testimonis ara?
Intento invalidar la declaració policial inicial.
Si funciona, trontollarà tot el cas
i potser fins i tot ni hi ha judici.
On ets, a tot això? No ets al despatx?
Havia de fer una cosa abans.
De fet, t'he de deixar. En no res vaig a la feina.
David?
Sí. En què et puc ajudar?
Soc l'Izzy, del despatx d'en Haller.
- Li passa res a en Julian? - No, està bé.
Bé...
Per això he vingut.
No sé què vols dir.
Sé que sols parlar amb la Lorna, però avui no és al despatx
i totes dues pensem que t'havíem de dir
si volies venir al jutjat avui.
Doncs...
No puc.
En Julian va deixar clar que no em vol veure.
Vaig a visitar-lo a la presó i ni tan sols surt.
Escolta, no ens coneixem tant, disculpa si el que dic està fora de lloc,
però estic bastant segura que et vol veure.
Simplement està confós.
Crec que està avergonyit de ser on és.
Del que suposa.
La Lorna i jo pensen que has de venir.
El trobo a faltar.
Moltíssim.
Et puc acostar al jutjat si vols.
No és un Lincoln, però...
Ja...
M'he de canviar abans.
Passes a casa un segon?
És clar.
Els nervis de l'últim dia, no?
L'últim dia és el pitjor. Espero recordar-me'n de tot.
T'he vist fer respiracions de ioga. El meu profe diu que només cal calmar-se.
Ja.
Vols prendre alguna cosa quan acabem?
Em sento afalagada, però estic casada.
Un tio amb sort.
- Lligar a Los Angeles és una merda. - Ja.
Tens germanes guapes?
Continuaré fent respiracions.
Espero no haver de repetir-ho.
Jo també. Ja t'hi has presentat?
Quatre vegades. Espero que la cinquena sigui la bona.
No hauria d'haver fet la carrera a distància.
Ah. Segur que acadèmicament va ser tot molt...
rigorós.
Escolta, on vas estudiar Dret?
A Harvard.
BASE DE DADES DEL REGISTRE DE VEHICLES
Tio, parlo més amb tu que amb ma mare.
Només volia comprovar si...
Sí, en tinc un. Un Civic verd.
No sé si tenia els vidres tintats o no.
- Com? Des de quan? - Va entrar divendres.
I no em vas trucar? Això no és un joc, Sonny.
Ja, no fotis.
Jo encara no he vist ni un xavo.
Et vaig dir que et pagaria si trobaves el cotxe.
D'on et va arribar?
Estava abandonat en un aparcament, totalment desvalisat.
Em dius el número de bastidor?
I tant, ara quan m'acabin la pedicura. Què t'he dit?
Està totalment desvalisat.
Li van arrencar el número.
No té cap altra marca que l'identifiqui?
I jo què collons sé? Si vols mirar-lo, mou el puto cul fins a Duarte
i porta'm la pasta, hòstia!
Fill de puta.
PRESÓ DEL COMTAT
Com et trobes?
Prefereixo no parlar d'això.
Julian.
La promesa de mantenir en David apartat la vas fer tu.
Sense contacte.
- Vine. - No importa.
No importa.
- Gràcies. - Tranquil.
Ai, la Lorna volia que et recordés
que la jutgessa Turner era advocada d'ofici. Això és bo?
Doncs encara no ho sé. Suposo que avui ho descobrirem.
- I això? - La impugnació de proves no sol resultar.
La majoria de jutges compren el relat policial.
Espero que aquesta aposti pel més dèbil.
Tothom dret.
Gràcies.
Poden seure.
Tenim una petició per impugnar la declaració policial de l'acusat.
Sr. Haller, l'escoltem. Vejam si té raó de ser.
Gràcies, senyoria. Demano la presència de l'inspector Mark Whitten.
- Bon dia, inspector. - Lletrat.
Voldria començar pel moment en què va dur el meu client a comissaria.
Li puc preguntar per què no li va llegir els drets Miranda?
En aquell moment no era sospitós.
- No? - No.
De fet, va venir voluntàriament.
Però, si el Sr. La Cosse no era sospitós, per què el va dur allà per interrogar-lo?
Abans de res, no va ser un interrogatori, li vaig prendre declaració.
A qualsevol amb informació rellevant se li pot prendre declaració.
D'acord, ¿però què li va fer pensar que el Sr. La Cosse
tenia informació rellevant?
Una veïna va dir que un home havia visitat la víctima.
Vam comprovar les gravacions de seguretat del vestíbul
i vam veure com el Sr. La Cosse entrava i sortia de l'edifici.
Ja, i continuava sense considerar-lo sospitós quan el va interrogar.
Objecció. Preguntat i respost.
Disculpi, senyoria. La resposta sembla incompleta.
Denegada, Sr. Forsythe.
El testimoni pot respondre.
De nou, no va ser un interrogatori.
El Sr. La Cosse era una persona relacionada.
Al principi, no teníem raons per creure que era l'homicida.
Va venir per conversar.
Per conversar.
Vaja, perfecte per no haver de llegir-li els drets.
Senyoria, bel·ligerant.
Ho retiro. Ara bé, inspector, tinc preguntes sobre aquesta conversa.
Mirem-la junts, li sembla bé?
Andrea, fes-me lloc a l'agenda tan aviat com puguis.
Bon dia també, Adam.
La Kim Washington duia el cas Shelby, però s'ha posat de part.
- I està bé? - De salut sí, però el cas és un desastre.
Un exsenador mort per l'assistenta que es tirava.
- La premsa és al damunt. - I ara no tens fiscal?
No, en tinc un de nou.
La defensa té un equipàs de comunicació. Guanyar terreny si hem de posposar...
No posposarem res.
Bé, mou el que calgui, t'hi necessito avui.
Ja hi pots comptar.
Ah, Andrea.
Gràcies, confiava en tu.
Passi cap aquí, senyor La Cosse.
Aquí, posi's còmode.
Què pretenia tocant-li el braç al meu client?
Només el duia cap a una cadira.
Va triar aquesta cadira per alguna raó?
No, la veritat.
No? ¿No va ser perquè pensava arrencar-li una confessió
i volia que estigués de cara a la càmera oculta?
No.
Disculpi, ¿diu que no va dur el meu client expressament cap a la cadira
enfocada just per la càmera oculta que sabia que hi havia allà?
Només seguia indicacions del departament.
És un procediment estàndard seure el subjecte de cara a la càmera.
Però ¿manté l'afirmació que el Sr. La Cosse encara no era sospitós
i, per tant, no calia llegir-li els drets?
Objecció. De nou, preguntat i respost.
I de nou, denegada. El testimoni pot respondre.
No. És a dir, sí.
Mantinc l'afirmació.
En aquell moment, l'acusat simplement prestava declaració,
per tant, no hi havia cap mandat constitucional
de llegir-li els drets.
Molt bé. Avancem una mica.
Vaig a buscar un cafè. Vol alguna cosa? Un refresc?
Una mica d'aigua m'aniria genial.
Molt bé.
Aquí va deixar el meu client sol a la sala d'interrogatoris, no?
A la sala de declaracions, sí.
Una pregunta, inspector. Què hauria passat si hagués necessitat anar al lavabo?
No ho va demanar en cap moment.
En cas que sí, podria haver sortit o estava tancat amb clau?
Estava tancat amb clau? És una simple pregunta de sí o no.
Segons indicacions del departament, cal preservar la sala de declaracions
de l'entrada dels civils que hi pugui haver a la comissaria.
Això és un sí?
Sí, estava tancat amb clau.
Per tant, el meu client no era sospitós ni estava arrestat,
però va estar tancat allà sota vigilància tot el temps.
- Objecció! Importuni! - Denegada.
Això no és vigilància.
Són indicacions estàndard...
Del departament.
Sí, ja. Ho hem entès, inspector.
Avancem.
És completament legal. Jo només ho organitzo.
- I prou? - Sí.
Inspector Whitten, per què es va treure la jaqueta?
- Tenia calor. - No hi havia aire condicionat?
No recordo si estava engegat o no.
¿A les sales d'interrogatori no les anomenen "saunes"
perquè l'objectiu és que els sospitosos exsudin una confessió?
Mai he sentit aquest terme.
De veritat?
Compte, inspector.
Si mai ha sentit això, o és el seu primer dia
o no para prou atenció.
Potser avui no hi ha cap jurat, però està sota jurament.
He...
I tant, senyoria.
Pot continuar, Sr. Haller.
Gràcies, senyoria.
Tornem a la seva relació amb la víctima.
Inspector, ara el veiem dret davant del meu client.
Ho va fer per intentar intimidar-lo?
No, simplement preferia estar dret. Feia estona que estaven asseguts.
No es va plantar davant seu per intentar intimidar-lo?
Com la va conèixer?
I ara? Intentava intimidar-lo?
- No. - Amb l'arma i les esposes a la vista?
Res d'això era per intimidar-lo?
Pensi-ho bé, senyor Forsythe.
Inspector?
No.
No vaig intentar intimidar el seu client.
Res més, senyoria.
No tinc preguntes, senyoria.
Molt bé, el testimoni es pot retirar.
Què en penses?
Crec que tenim possibilitats.
Crec que ho tindrà en consideració
i comunicarà la decisió demà.
- Bé. - Dictaminaré ara.
El senyor Haller ha apuntat coses molt rellevants,
i molt del que ha dit m'ha semblat sospitós, inspector.
Dit això, no estic convençuda
que la presa de declaració a l'acusat
arribés al nivell d'interrogatori sota custòdia.
Per tant, es denega la petició.
Ho sento, Julian. Encara tenim el judici.
Hola, tio.
Per un moment, he pensat que ho havies aconseguit.
- Bé. No em tocava, suposo. - Escolta.
Potser puc evitar-nos alguns maldecaps. M'han autoritzat a fer-te una oferta.
Homicidi imprudent, el màxim, més incendi provocat.
Serien onze anys més uns cinc.
Amb bona conducta, podria acabar fent-ne només deu.
No ho veig.
Ho entenc. És per com et sents ara.
Però sàpigues que no faré cap altra oferta.
No crec que ho entenguis.
Li ho diré al meu client, però no crec que accepti.
No aguanta ni un dia més pres, així que...
Li és igual deu anys que dos.
Només sobreviurà si el declaren innocent.
Bé, doncs suposo que ens veurem al judici.
Eh, Haller!
- Hola, Val! Quant de temps! - Sí.
- Has vingut a pagar-li la fiança a algú? - No, he vingut per tu.
Què és això?
Entrega feta, Mick.
Què collons, Val? També entregues citacions?
Cal guanyar-se la vida, tio. La inflació... Les fiances ja no tiren.
"Hector Moya contra Arthur Rollins." Què hi tinc jo a veure?
Jo què sé, però vol que declaris la setmana que ve.
- Qui vol que declari? - Aquí ho diu tot, tio.
ADVOCAT HABILITAT
L'Sly Funaro?
No l'havien inhabilitat? No complia condemna per evasió fiscal?
Això és el pare, aquest és el fill.
- L'Sly júnior és advocat? - No depèn de mi, Mick.
Jo només entrego citacions. Ho sento. Ja ens veurem.
Eh, Val. Un segon.
Escolta, és bo saber que ara entregues citacions.
Em vindria bé un cop de mà en aquesta qüestió.
Sobretot d'algú en qui confio.
De veritat?
Necessito treballar més. La cosa està fotuda.
Ja ho crec, i tant.
Saps què? Em vindria molt bé saber a qui més has de fer entregues de l'Sly.
Ja saps que no t'ho puc dir.
Val, va, tio! Tots dos sabem com va això.
Ja, ja.
Mira, tinc unes entregues aquesta setmana. Truca al despatx i que t'ho expliquin, eh?
Escolta, no te'n puc dir res, però potser em pots ajudar a arribar a uns llocs.
Un agent de Control de Drogues, James De Marco.
Treballa en l'ICE, un cos especial per al control dels càrtels.
Saps on he d'anar?
Un cos especial, ves a saber,
però Control de Drogues és a Alameda. Ves allà, que et diran on anar.
Gràcies, tio. Molt amable. Ah, i també...
he de veure una dona.
Un tal Kendall Roberts. Viu a l'avinguda Fulton. Saps on és?
A Sherman Oaks, a l'oest de l'avinguda Coldwater.
- Em volia sonar. Gràcies. - Tranquil.
Trucaré al teu despatx, com m'has dit, i els diré la meva tarifa d'amics.
Fes-ho!
T'acaben d'entregar una citació a plena llum del dia?
Què vols? Els problemes m'acacen.
Ets un desastre, saps?
Potser és per atreure la teva l'atenció.
Anava a trucar-te.
- T'has repensat allò del sopar? - No, era merament per feina.
M'acaba de caure un cas important i ho he de deixar tot.
- Enhorabona. - Gràcies.
Però tinc un cas de violència domèstica, el jutge ha tingut una emergència familiar
i ens ha tocat la jutgessa Fisher.
Què me'n pots dir?
Quan intentava fer això amb la Maggie, es tancava en banda.
Quantes vegades t'he de dir que no soc la teva ex?
Jo, si puc aconseguir avantatges, els aprofito.
Puc tornar el favor i tot.
Marion Fisher.
- Has dit violència domèstica, no? - Sí.
- L'acusat té bona planta? - Per què hauria d'importar?
Perquè la meva filla diria que la jutgessa Fisher és problemàtica.
Mira amb bons ulls els homes atractius.
Té fama de voler saber quin paper tenia la víctima en l'abús.
Ajuda una mica si ets en la defensa. No tant si ets a l'altra banda.
No era el que m'esperava.
Pots arribar a un acord?
Doncs depèn de tu,
però jo odio veure com les víctimes reviuen el trauma a l'estrada, saps?
D'acord, gràcies.
- Te'n dec una. - No.
Reserva tu el pròxim sopar, i que sigui bo.
Miraré la guia Michelin.
Sembla calmat, Sr. Haller.
Sempre que puc.
On anem?
A Sherman Oaks. Una dona té una citació per declarar.
- Què? - Lorna.
A veure què pots traure d'en Sylvester Funaro.
L'Sly Funaro? És a Victorville per evasió fiscal. Tothom ho sap.
El pare no, l'Sly Funaro júnior.
- Hi ha un júnior? - Això sembla.
M'ha citat a declarar i he de saber a què m'enfronto.
D'acord, cap problema, Mick.
Ho faré de seguida que acabi la puta prova d'accés
de la qual ni t'has recordat, perquè mai m'escoltes.
Sí, perdona, Lorna. Perdona. Com va?
Segur que suspenc.
Llegats sota condicions, jurisdicció sobre la matèria...
Què hòsties és la doctrina Erie?
- Jo no ho sé! - Lorna, no pateixis.
Moltes d'aquestes coses mai surten en la defensa penal.
Creu-me.
Però surten en la prova d'accés que habilita per a la defensa penal.
T'anirà bé. Tinc fe en tu, d'acord?
Avui és l'últim dia, no? La cosa s'està escalfant per aquí.
- Ha denegat la impugnació. - Obvi.
Creia que ho aconseguiríem. Volia dictaminar a favor nostre.
Volia, però no podia.
- Per què no? - No has vist les notícies del matí?
Un fiscal es presenta contra la jutgessa amb el suport del sindicat policial.
Ara ha de fer l'impossible per no semblar indulgent.
Com? I ara m'ho dius?
Ai, perdona, Mick. Acabaré la prova tan aviat com pugui.
Total, no és important!
- Torno a entrar. Desitja'm sort. - Bé, bona...
Digues, Mick.
Cisco, què fas?
Estic a mitges d'una cosa.
Crec que he localitzat el cotxe amb què l'home del barret
va seguir la Glory Days.
Genial, però deixa això de moment.
L'Hector Moya ha demandat la presó i m'han citat a declarar.
L'Hector Moya?
Primer et posa una serp de cascavell a casa i ara vol veure què tens a dir?
Jo tampoc ho capto, i et necessito.
Ha citat a declarar dues persones més:
una dona, Kendall Roberts, que viu a l'avinguda Fulton,
i un agent de Control de Drogues, James de Marco.
- M'envies els noms al mòbil? - Ara ho faig.
Vaig cap al Valley. A veure què trobes abans que hi arribi.
Gràcies, Cisco.
ADVOCAT HABILITAT SYLVESTER FUNARO
Tu per davant i jo per darrere. Rebenta-li el cap!
Merda. Surto.
Sylvester Funaro júnior.
Sly júnior? Soc en Mickey Haller.
Senyor Haller.
Com el puc ajudar?
Bé, més aviat com em podries haver ajudat.
Per cortesia professional, podries haver-me trucat al despatx
per demanar-me que testifiqués en comptes d'entregar-me una citació al jutjat.
M'haurà de disculpar, senyor Haller.
Soc nou en algunes coses, però he demanat per al Sr. Hector Moya
l'habeas corpus per revocar-li la condemna.
"El seu testimoni és necessari per provar la mala praxi de l'administració implicada
començant per l'agent que va arrestar el meu client."
No està malament. T'ho ha escrit ton pare?
- Com diu? - Júnior, jo no et conec.
Mira, conec ton pare i és a Victorville amb l'Hector Moya.
Suposo que s'han conegut allà.
Sigui com sigui, estic preparant-me per a un judici
i no tinc temps per declarar en una petició a la desesperada.
Jo no hi tinc res a veure.
Ah, vaja. En això s'equivoca, senyor Haller.
Resulta que vostè va provocar que arrestessin el Sr. Moya.
Mentides com aquesta així no faran que em presenti a declarar, Sly.
Al contrari.
Tots dos sabem que la seva clienta el va delatar perquè l'alliberessin.
És a dir, que vostè devia negociar l'acord.
Inclús posant per cas que això fos cert, és confidencial. D'on has tret això?
És una pena, però això també és confidencial,
segons la confidencialitat advocat-client.
No cola, i digues a ton pare que fins que no sàpiga què merdes és això,
no em veuràs declarar per a tu, entesos? Que vagi bé.
Mick, només han passat cinc minuts. Soc bo, però no tant.
L'Sly júnior ho sap.
Qui és l'Sly júnior?
L'advocat que m'ha citat a declarar per l'Hector Moya.
Saben que la Glory el va delatar.
És el que ja t'imaginaves, no?
Ja, però em ratllen aquestes citacions.
Què tenim a veure una dona del Valley, un agent de Control de Drogues i jo?
És el que intento esbrinar.
Estava a punt d'enviar-te el número on viu la Kendall Roberts. Espera.
Ja el tens.
No sé qui és la tal Kendall, però vivia a la mateixa adreça que la Gloria Dayton.
Ella i la Glory Days compartien casa.
Tot remet a la Glory Days.
A veure què trobes del tal De Marco de Control de Drogues.
En Val ha dit que era d'un cos especial. Ara veuré l'excompanya de la Gloria.
Truca'm si fas progressos.
Sí.
Hola. Els puc ajudar?
- Ets la Kendall Roberts? - Sí, soc jo.
Ens coneixem?
No ho crec. Em dic Mickey Haller, soc advocat.
Sí, sabia que era vostè.
Bé, he sortit a les notícies unes quantes vegades.
No, no és això. Miri allà.
ES PARLA ESPANYOL! DESPATX D'ADVOCATS
Ah, sí, aquell soc jo.
T'importa si et faig algunes preguntes?
Sobre què?
Sobre la Gloria Dayton.
La Glory Days?
Eh... Sigui el que sigui, fa més d'un any que no parlo amb ella
i faig tard a la feina, així que...
L'han assassinada.
Necessito que m'ajudis a saber què ha passat.
Li ha passat res a Hawaii?
No, ha sigut a Los Angeles. No va marxar.
Ja, suposava que no s'ho pensava deixar.
Em sap molt greu tot això, però jo no hi tinc res a veure
i no hi tinc res a dir.
Per desgràcia, sí que té a veure amb tu. Creu-me, pel teu bé, has de parlar amb mi.
Si us plau.
En aquell moment era una altra persona. M'entén?
D'acord? Vaig fer... Vaig fer allò per pagar-me la matrícula.
Ara tinc una altra vida i m'agradaria que continués sent així.
Així que, facin el favor...
Srta. Roberts, parli amb nosaltres.
Si el Sr. Haller diu que és pel seu propi bé, és que ho és.
Respira profundament.
Em vas prometre que l'Scott no se'n deslliuraria més.
I mantinc la promesa.
Se'l castigarà.
No entenc per què vols arribar a un acord.
Amb aquest acord per declarar-se culpable, el teu exmarit segur que va a la presó,
on ha de ser.
En canvi, si ens arrisquem a anar a judici,
podria anar-hi o no.
Ara, amb el teu vistiplau,
voldria parlar amb l'advocat defensor
per proposar-li un any de presó
i un altre de llibertat condicional amb classes obligatòries de gestió d'ira.
Sé que no és la sentència que volíem, però és significatiu.
Quan dic d'anar a judici, ho dic de veritat.
I faré tot el que pugui per guanyar si això és el que prefereixes.
Però, donades les circumstàncies,
crec que el millor és això.
D'acord.
Confio en tu.
Érem tres que treballàvem juntes.
La Gloria, jo i la Trina Rafferty.
Es fa dir Trina Trixxx.
Ens cobríem mútuament,
però elles sempre es quedaven els clients més perillosos.
Com l'Hector Moya?
Sí.
La Gloria era com la meva germana gran.
Em va dir que m'allunyés d'ell. Ell era qui donava coca a les noies,
però ella sabia que jo no me'n feia i que...
que m'ho volia deixar.
M'encanta el que faig ara, Sr. Haller, i no vull que ningú conegui el meu passat.
Jo tampoc, Kendall.
Et prometo que faré l'impossible perquè no surti a la llum, d'acord?
D'acord.
Només tinc una pregunta més i et deixaré tranquil·la.
Vas tenir alguna mena d'altercat amb algú de Control de Drogues?
No, mai. Mai em van arribar a arrestar.
Sincerament, vaig tenir sort de sortir neta de tot allò.
Hola? Que hi ha algú?
És ell.
Kendall, has de saber una cosa.
Sé el teu nom perquè tinc una citació en una demanda de l'Hector Moya.
Ara t'hi volen citar a tu també.
- No sé res de l'Hector Moya. - Tens advocat?
- No. - Vols que et representi jo?
Ho faré pro bono, és a dir, gratis. Puc fer que tot això s'acabi.
Sí, faci-ho, si us plau.
D'acord.
Se n'ha anat.
Tranquil·la.
Sí?
Com?
T'han dit per què?
Sí, d'acord. Gràcies per avisar-me.
Ja ho sé. Després t'envio els diners, tranqui.
Va tot bé?
M'han anul·lat les classes els alumnes d'avui i la meitat de demà.
I això?
Hi ha una altra escola al carrer, però l'illa és tota del mateix propietari
i, segons el contracte, no hi pot haver la mateixa activitat.
Com poden fer classes de ball?
Ruptura injustificada.
Continuo en mode prova d'accés.
Merda, L. Ni t'he preguntat. Com ha anat?
Fatal és poc. No vull ni pensar en això.
Porta el contracte demà. Si el propietari l'està incomplint, ja ho arreglarem.
Ara només vull dormir durant un any.
- Treu el cul del meu Lincoln. - Ets imbècil, Haller.
Et dono els noms per cortesia i tu vas i em fots a mi?
Si no faig el que he de fer, no cobro.
Ja, ara represento la Srta. Roberts.
Pots entregar-me la citació i facturar la feina.
D'acord.
Somriu.
- Feina feta. En Control de Drogues, què? - No penso dir-te'n res.
He trucat al teu despatx i no en sabien res.
- De veritat? - Preguntant, tots m'han dit
que les citacions te les entrega el moter.
No tenies cap feina per a mi, no?
Què vols que et digui? A vegades se'ns acumula la feina.
Sí, doncs acumula això. Adeu.
Que vagi bé.
Va, Eddie.
NÚMERO DE BASTIDOR
Digues, Mick. Ara mateix no puc parlar.
Cisco, deixa el que estiguis fent.
Què necessites ara?
Indaga sobre una treballadora sexual, una tal Trina Rafferty.
- Es fa dir Trina Trixxx. - Qui és?
Treballava amb la Glory Days i estranyament no està citada, o sigui...
- Que està col·laborant amb ells. - Exacte.
Només volen la Kendall perquè confirmi el que hagi dit la Trina al júnior.
He de saber què li ha dit.
D'acord, ja m'hi poso.
Bé. Per què parles en veu baixa?
És igual. Bona nit.
APRÈN A BALLAR AMB UNA COREÒGRAFA DE BAD BUNNY
El punt gessamí és superdifícil de dominar,
però als xals queda de meravella.
El millor és utilitzar fil de cotó de primera qualitat
i començar amb una base de punts de coixinet com aquests.
- Com veieu... - Ja tinc el falàlel. Això no falla.
Perdoneu, me n'he d'anar. Torno demà.
Us explicaré el punt pas a pas.
I consulteu la botiga per descobrir nous estils increïbles. Pau!
Eh, com està això?
Ah, que tinc un canal a Twitch. A la gent li agrada veure com treballo.
Fas mitja?
En realitat, és ganxet. És molt diferent.
Me'n vaig ensenyar l'àvia. M'aclareix la ment.
Molt bé, i la gent mira com ho fas?
Sí.
Venc molt de marxandatge. Ho peta, sobretot entre les dones.
Vaja...
Ets una capsa de sorpreses, Eddie.
Cisco, què tens?
He trobat la Trina.
No ha sigut difícil. Té web.
No li interessava gaire parlar,
però l'he convençuda.
On ets?
A casa seva, al centre.
Pots venir ara?
- Vinc de seguida. - Ah, i...
Val més que paris en un caixer.
O en un parell.
Arrenca, Eddie.
Mickey Haller, et presento la Trina Trixxx.
Hola.
Necessito
que em diguis tot el que sàpigues
sobre l'Hector Moya i en James De Marco.
Això val molt més de 500 dòlars.
Primer parla.
Ja ho vaig explicar tot al xaval aquell amb les Jordan i a son pare.
Això no ho converteix en confidencial o com es digui?
A l'Sly júnior?
Ets una testimoni, no una clienta. No hi ha confidencialitat.
Però jo també et puc citar a declarar si cal.
Anar al jutjat és d'allò més divertit.
Fa uns quants anys, un imbècil de Control de Drogues em va arrestar.
En De Marco?
Sí.
Em va oferir un acord.
Jo l'informava sobre els clients i ell em deixava al carrer.
- No em mamo el dit. - Li vas parlar de l'Hector Moya?
Ni de conya. Seria un suïcidi.
No, li deia mentides de tios que fanfarronejaven
per compensar les seves carències.
I per què vol en Moya que testifiquis?
El tio aquest, De Marco,
també tenia agafada una amiga meva, però amb un historial pitjor que el meu.
Ella no tenia alternativa.
La Glory Days.
Però en De Marco tenia fixació amb en Moya.
Volia engarjolar-lo de per vida,
i ho va fer a través de la Gloria.
Qui et va donar la coca? Tens idea?
No l'havia vist mai.
Em va dir que es deia Hector no sé què.
Moya?
Hector Moya?
Vols dir que en De Marco va incitar la Gloria perquè impliqués l'Hector Moya?
I més, li va donar una arma perquè la deixés a l'habitació d'en Moya.
Per assegurar-se que el tanquessin per sempre.
Tot va ser un muntatge. Ella sabia perfectament de què anava tot.
NÚMERO OCULT
Respon.
Sí?
Uns quinze minuts.
Què et penses que li he dit? El mateix que a tu.
Diu que no ets el meu advocat.
És l'Sly? És ell? Passa-me'l.
Sly, recordes que m'havies de trucar?
No recordo res d'això, no.
L'Sly pare.
Com et cuiden a les instal·lacions federals?
Ecs, no les recomanaria.
Fa cinc dies que no cago. Potser tinc escorbut.
Sly, de què va tot això?
No m'agrada que m'esquitxin les flipades d'altres, saps?
No és problema meu.
- Ni culpa meva. - Perdona?
Aviat se sabrà tota la veritat.
No t'esquitxarà ni per mi ni pel meu client.
Que dormi bé, lletrat.
Sly!
- A què collons juguen, Trina? - Jo què hòsties sé.
- Et paguen per testificar, no? - Au, va.
- Et deuen haver pagat aquest pis i tot. - Al puto carrer! Surt de casa meva!
Tots dos!
Això era quan la Glory deia que es descobriria tot.
El què?
Em pensava que havia sigut bon advocat buscant com delatar l'Hector Moya,
però havia sigut idea d'en De Marco, ell va ser l'artífex de tot.
Va utilitzar la Glory per arribar a en Moya?
Sí, i alhora em va utilitzar a mi i em fa molta ràbia.
Què?
Però l'Sly pare ha trucat a la Trina.
Ha preguntat per tu abans que agafessis el mòbil.
Com sabia que hi eres?
M'estan seguint.
Això o t'han posat un rastrejador al cotxe.
Puta merda.
Jo m'enduc el cotxe i el reviso. Potser és paranoia meva. Demà ho sabré.
I com vaig a casa?
Un Uber.
Per a què? Ja saben on visc.
Sr. Haller, disculpi. En Cisco té raó. Cal assegurar-se'n.
D'acord.
Què hi ha del cotxe del vídeo? L'has trobat?
Això crec. Li van arrencar el número de bastidor,
però no sabien que es grava en molts llocs.
Pot ser a sota de la roda de recanvi o, en aquest, darrere del bloc del motor.
Demà al matí ho comprovaré i a veure què trobem.
Molt bé.
Un segon.
Ei, com va?
M'han cancel·lat tots els plans i he decidit prendre un bany.
- L'aigua no tardarà a refredar-se. - Vaja.
Puc arribar en quinze minuts.
Si vens en deu, millor.
D'acord.
Ei, nois, teníeu raó. Endueu-vos el cotxe.
Ens veiem demà al matí.
Alguna cosa traurem en clar, d'acord?
Li han trucat per follar?
Jo soc una tomba.
A veure.
HALLER I ASSOCIATS
NÚMERO DE BASTIDOR
HISTÒRIC DEL VEHICLE HONDA CIVIC 2006 FABRICAT A OHIO
INFORME DE VEHICLE ROBAT
AGENT JAKE HOULIHAN
Jake Houlihan.
JAKE HOULIHAN POLICIA DE LOS ANGELES
Has trucat a en Mickey Haller. Deixa un missatge.
Truca'm de seguida. Fliparàs.
Sé qui és l'home del barret.
BASAT EN LES NOVEL·LES DE MICHAEL CONNELLY
Subtítols: Tòfol Cabeza Cáceres